                                                                                                                   ПРОЕКТ !

ДОГОВОР
             № ……..………. / …………. 2019 г.
ЗА ВЪЗЛАГАНЕ НА ОБЩЕСТВЕНА ПОРЪЧКА ЗА СТРОИТЕЛСТВО
								
	Днес, …………2019 г., в град София, във връзка с проведено възлагане на обществена поръчка по реда на Глава 26-та от ЗОП, във връзка с чл. 20, ал.3, т.1 от ЗОП  възлагане чрез събиране на оферти с обява, утвърден от Възложителя Протокол за работата на Комисия по разглеждане, оценка и класиране от ………….. г,
 между:
1.   Върховен административен съд, със седалище и адрес на управление: гр.София, бул. „Александър Стамболийски“ № 18, ЕИК 121267370  ,представляван от Георги Чолаков в качеството си на председател на ВАС  и  Соня  Миткова  в качеството си на главен счетоводител на ВАС, наричан за краткост ВЪЗЛОЖИТЕЛ , от една страна
и 
2 ……………………със седалище и адрес на управление:…………., ЕИК …………….., представлявано от ………………..в качеството си на……………….., наричан за краткост ИЗПЪЛНИТЕЛ, от друга страна, се сключи настоящият договор, съгласно който страните се споразумяха за следното: 



I. ПРЕДМЕТ НА ДОГОВОРА,  МЯСТО И СРОКОВЕ ЗА ИЗПЪЛНЕНИЕ НА СТРОИТЕЛНО-МОНТАЖНИТЕ РАБОТИ
Чл.1.(1) Възложителят възлага, а Изпълнителят  приема и се задължава, срещу възнаграждение да изпълни строителни и монтажни работи на строеж: “Текущ ремонт на покрива на сградата на Върховния административен съд“. 
[bookmark: _GoBack](2)Изпълнителят се задължава да извърши строителните и монтажни работи (наричани   по-долу СМР), предмет на договора, съобразно обема и вида на СМР, описани в съответната КСС, респ. при спазване на всички параметри на ценовото и техническото предложение на Изпълнителя, съставляващи неразделна част от договора, както и при пълно съобразяване с изискванията в техническата спецификация и инвестиционния технически проект, съставляващи част от документацията за обществената поръчка. 
(3).Изпълнението на поръчката,предмет нанастоящия договор ще се извърши с материали,оборудване и доставка на Изпълнителя, съгласно посоченото в Техническата спецификация по порчката и Инвестиционния технически проект.
Чл. 2.(1) Срокът за изпълнение на СМР , предмет на договора е ................... словом .............календарни дни и започва да тече от съставяне на двустранен протокол за стартиране на работата.
(2)Срокът по ал. 1 включва извършването на всички строително-монтажни работи (СМР), вкл. предаването и приемането им по реда, определен в договора. 
(3) При спиране на строително-монтажните работи по нареждане на компетентен общински или държавен орган сроковете за изпълнение се удължават с продължителността на срока, през който строително-монтажните дейности са били спрени, при условие, че Изпълнителят няма вина за спирането.
(4 Преди изработване на цялото количество  на работните детайли от парапета да се прави мостра съгласувана от проектанта и възложителя, така както е посочено в  инвестиционния технически проект.

(5) Възложителят има право да нареди на Изпълнителя временно преустановяване на СМР, ако е констатирано неточно изпълнение и/или влагане на некачествени строителни продукти.
(6) Спирането на СМР по силата на предходната алинея не води до спиране на сроковете за изпълнение и не може да служи като основание за удължаването им. 
(7) Сроковете могат  да бъде удължени единствено с броя на взаимно установените с писмен протокол /Възложител - Изпълнител/ дни с неблагоприятни климатични условия за изпълнение на съответните видове строителни работи, съгласно изискванията на ПИПСМР.
(8) При спиране на строителството вследствие на непреодолима сила предвидените в предходния член срокове се удължават в съответствие с продължителността на срока, през който строително-монтажните дейности са били спрени.
 (9) За възникването и преустановяването на непреодолимата сила Изпълнителят е длъжен в 3/три/-дневен срок писмено да уведоми Възложителя. Ако Възложителят не бъде уведомен за непреодолимата сила Изпълнителят не може да се позовава на непреодолимата сила.
(10)  Не  е   налице   непреодолима   сила,   ако  съответното   събитие  е вследствие на неположена грижа от страна на Изпълнителя или при полагане на дължимата грижа то е могло да бъде преодоляно.




II.ПРАВА И ЗАДЪЛЖЕНИЯ НА СТРАНИТЕ. ВЪЗЛАГАНЕ

Чл.3. (1)Изпълнителят е длъжен да извърши СМР с грижата на добрия търговец, като спазва изискванията на строителните, техническите и технологичните правила и нормативи за съответните дейности.
(2)	Изпълнителят е длъжен да влага качествени материали, които отговарят на изискванията на техническите спецификации по чл. 5, ал. 2 от Закона за техническите изисквания към продуктите (ЗТИП), както и да извършва качествено строителните и монтажни работи.

(3) Възложителят има право да нареди на Изпълнителя временно преустановяване на СМР/СРР, ако е констатирано неточно изпълнение и/или влагане на некачествени строителни продукти.
(4) За периода на временното преустановяване на СМР/ по каквато и да било причина Изпълнителят е длъжен да предпази, съхрани и обезопаси изпълнените СМР срещу разваляне, повреждане или унищожаване. 
(5) Изпълнителят носи отговорност пред Възложителя, ако при извършването на СМР/СРР е допуснал отклонения от изискванията, предвидени в  нормативните актове и/или изискванията на Възложителя.
Чл.4.(1) При възникване на непредвидени към датата на сключване на договора обстоятелства, водещи до необходимост от частична замяна на дейности от предмета на договора, когато това е в интерес на Възложителя и не води до увеличаване стойността на същия, страните се споразумяват за изпълнението на нововъзникналите дейности чрез сключването на допълнително споразумение, съобразено с нормативните изисквания на ЗОП. 
(2) Не се допуска стойностите на параметрите на технико-икономическите показатели при формирането на единичните цени за нововъзникналите дейности, да са по-високи от тези,  ползвани при формирането на единичните цени за заменените видове работа. 
(3)  За извършената от подизпълнителите работа Изпълнителят отговаря като за своя.
Чл.5.(1) Изпълнителят е длъжен да спазва законовите изисквания, свързани със строителството, включително относно опазването на околната среда и безопасността на строителните работи.
(2) Изпълнителят  е длъжен    при  изпълнение на строителството да осигури   Временна организация на движението по улиците,където ще бъде разположена строителната механизация и ще бъдат  заемани тротоарни и улични платна, одобрена и разрешена от КАТ-София.  
(3) Изпълнителят е длъжен да предприеме и изпълни всички мерки по обезопасяване на пътните и тротоарните платна за недопускане на пътно-транспортни произшествия и травмиране на пешеходци, предписани от КАТ-СОФИЯ,  СТОЛИЧНА ОБЩИНА, ГРАДСКИ  ТРАНСПОРТ и РСПБЗН.

(4) Всички санкции, наложени от общински и държавни органи във връзка със строителството, са за сметка на Изпълнителя.
(5) За вреди, причинени на лица, на публично или частно имущество, при или по повод строителството, отговорност носи изцяло Изпълнителят. Изпълнителят носи регресна отговорност спрямо Възложителя, ако последният заплати обезщетение за такива вреди.
(6)  Изпълнителят е длъжен преди започване на изпълнението на каквито и да било строително-монтажни работи, за своя сметка да вземе необходимите мерки за осигуряване на безопасността на гражданите, като постави предупредителни знаци, указания за отбиване на движението, подходящо осветление и др. подобни, съгласно изискванията на нормативните актове.
Чл.6.Ако при извършване на СМР възникнат препятствия за изпълнение на този договор, всяка от страните е задължена да предприеме всички зависещи от нея разумни мерки за отстраняване на тези препятствия дори когато тя не носи отговорност за тези препятствия.
Чл.7	Когато препятствията са по независещи и от двете страни причини, разноските по отстраняването им се поемат поравно.
Чл.8 (1)  За извършване на СМР Възложителят е длъжен да осигури достъп до мястото, на което ще се извършва строителството.
(2) Изпълнителят е длъжен да извърши СМР/ с грижата на добрия търговец, като спазва  изискванията на строителните, техническите и технологичните правила и нормативи за съответните дейности.
(3) При изпълнението на строителните работи Изпълнителя е длъжен да спазва изискванията на Наредба № Iз-1971 от 29.10.2009г. за строително-технически правила и норми за осигуряване на безопасност при пожар (04.12.2009г.).
 (4) Изпълнителят е длъжен да уведомява Възложителя за всички промени относно статута си, реорганизация, промени в съдебната, данъчната и други регистрации в 3 /три/-дневен срок от извършването им, като представя надлежно заверено копие от документа.
(5) Изпълнителят се задължава да осигури извършването на задължителния инструктаж за безопасност на труда на наетите във връзка с изпълнение на този договор лица, като се задължава стриктно да изпълнява и следните изисквания:
    1. Да не допуска до обекта работници или служители, които не са преминали инструктаж по пожарна и аварийна безопасност (ПАБ) и безопасност на труда;
    2. Да не допускат извършване на заваръчни и други огневи работи в следните случаи:
           - при липса на разрешително за огневи работи;
           - при неизправни заваръчни съоръжения;
           - върху прясно изсъхнали боядисани конструкции и стени;
           - на работното място има взривоопасни и горими материали, бои и др.;
           -при липса на свидетелство за правоспособност и/или инструктажно удостоверение за огневи работи;
            -ако не са осигурени уреди и средства за пожарогасене и не са взети необходимите противопожарни мерки.
    3. Работното място в района на работа предварително да се почиства от горими материали.
   4. Забранено е при заваръчни работи да се ползват голи или с лоша изолация снаждани проводници и неизправни щепсели, контакти и др.
   5. При започване на работа да се уведомява осигуряващия ПАБ при Възложителя за вземане на предохранителни мерки, а след приключване на работата да се приберат кабелите и заваръчните съоръжения и също да бъде уведомен осигуряващия ПАБ при Възложителя.
   6. Изпълнителят е длъжен да изпълнява гаранционна поддръжка на изпълнените строителни работи в срок. Гаранционните срокове не могат да бъдат по-малки от предвидените в Наредба № 2 от 31 юли 2003 г. за въвеждане в експлоатация на строежите в Република България и минималните гаранционни срокове за изпълнени строителни и монтажни работи, съоръжения и строителни обекти. 
(6) Изпълнителят е длъжен да отстранява за своя сметка след писмена покана от Възложителя всички появили се по време на действие на договора и в гаранционния срок дефекти и скрити недостатъци на изпълнените от него строителни работи. При неотстраняване от Изпълнителя на дефектите и скритите недостатъци в срок, посочен от Възложителя, се прилага раздел VII  от настоящия договор.  

(7) Изпълнителят се задължава да извърши възложените строителни работи при спазване на изискванията за изпълнение на целите за подготовка за повторна употреба, рециклиране и оползотворяване на строителните отпадъци и за влагане на рециклирани строителни материали и/или оползотворяване на строителните отпадъци (СО), както и на другите изисквания на Закона за управление на отпадъците (ЗУО) и Наредба за управление на строителните отпадъци и за влагане на рециклирани строителни материали (НУСОВРСМ). 
(8) Възложителят възлага, а Изпълнителят приема да бъде отговорно лице за изпълнение на плана за управление на СО, както и за изготвянето и воденето на отчет за изпълнението на плана и транспортен дневник на СО, в случай, че посочените документи се изискват за строителните дейности съгласно ЗУО и НУСОВРСМ. При необходимост Изпълнителят е длъжен да предостави отчета за изпълнението на плана и транспортния дневник на СО на Възложителя, на оторизирани от него лица или на контролни органи.




III. ОСИГУРЯВАНЕ НА СТРОИТЕЛНИ МАТЕРИАЛИ И МЕХАНИЗАЦИЯ

Чл. 9 (1) Осигуряването на материали, детайли, конструкции, както и всички други ресурси, необходими за СМР, предмет на договора, е задължение на Изпълнителя.
(2) Изпълнителят носи отговорност, ако вложените материали не са с нужното качество и/или влошават качеството на извършените СМР и на обекта като цяло.
(3)  Необходимата за строителство механизация се осигурява изцяло от Изпълнителя.




IV. ПРИЕМАНЕ НА СТРОИТЕЛСТВОТО

Чл. 10.(1)След изпълнението  на СМР за обекта Изпълнителят отправя до Възложителя устна и/или писмена покана да направи оглед и да приеме извършената работа. 
(2)Приемането на обекти /и/или на част/и от тях/него се извършва с двустранен констативен протокол, в който се описва извършената работа, количеството и вида на СМР, качество на извършената работа, вложените материали, при поискване от страна на Възложителя се прилагат и документи, удостоверяващи факта, че вложените при изпълнението на СМР основни материали отговарят на изискванията на техническите спецификации по чл. 5, ал. 2 от Закона за техническите изисквания към продуктите (ЗТИП). 
(3) В протокола по предходната алинея могат да се посочат срокове за отстраняване на констатираните недостатъци, като тези срокове не изменят продължителността на сроковете за изпълнение на СМР.
(4) Окончателното предаване и приемане на  обекта се извършва с двустранно подписан приемо-предавателен протокол за всеки от тях, без налични възражения за неточно изпълнение. 
Чл.11. (1) Възложителят има право да откаже да приеме изпълнението на СМР по обекта или съответната част/и от него, ако открие недостатъци.
(2) Страните се съгласяват, че недостатък е всяко неправилно изпълнение на СМР, изразяващо се в:
                (а) изпълнение с качество, по-ниско от определеното с договора, включително като резултат от влагане на строителни продукти с лошо качество;
                (б) изпълнение в нарушение на правилата за изпълнение на строителните и монтажните работи и/или неизвършени и незавършени работи.
(3) Недостатъците се отстраняват от Изпълнителя за негова сметка.
(4) Изпълнителят отговаря и за недостатъци на СМР, които поради естеството си не са могли да се открият към датата на приемане на изпълнението им или се проявят по-късно (скрити недостатъци).



V. КОНТРОЛ

Чл.13.(1) Възложителят може по всяко време да осъществява контрол по изпълнението на този договор, стига да не възпрепятства работата на Изпълнителя и да не нарушава оперативната му самостоятелност.
(2)  Указанията на Възложителя са задължителни за Изпълнителя, освен ако са в нарушение на строителните правила и нормативи или водят  до  съществено   отклонение   от   предмета на договора.
(3)Контролът по предходните алинеи ще се осъществява от определени от Възложителя лица.





VI. ЦЕНИ И НАЧИН ПА ПЛАЩАНЕ

Чл.14. (1) Общата цена за изпълнение предмета на договора съгласно ценовото предложение на Изпълнителя е в размер на .............. /…………………./ без вкл. ДДС, а с вкл. ДДС – ............. /……………. /.
(2) Определената в предходната алинея обща цена  за изпълнението на СМР за  обекта, предмет на договора, е лимитна стойност за изпълнението на предмета на договора и включват: цената на вложените и заплатени от Изпълнителя материали, извършените работи и разходите за труд, механизация, енергия, складиране, както и разходите направени за извършването на временните строителни работи, за осигуряване транспорта на машините, временната организация на движението, депонирането на строителни отпадъци, промяна в организацията на строителството, охрана на труда, застраховка на СМР и на професионалната си отговорност, 5 % за непредвидени дейности, др. присъщи разходи, неупоменати по-горе, както и печалба за Изпълнителя.
(3)Изпълнителят не може да иска увеличаване на общата стойност за изпълнението на договора, ако е увеличил  количество  на  вложените  материали и/или извършените видове работи  вследствие на:
· несъгласувано   с   Възложителя   отклонение   от   техническите спецификации и/или инвестиционния проект/ в приложимите случаи/;
· нарушаване на строителните, техническите и технологичните правила и нормативи;
· отстраняване на допуснати от Изпълнителя недостатъци;
· влагане на некачествени или неподходящи материали;
· неспазване на реда, регламентиран в Раздел II oт договора и/или на друг изрично предвиден в нормативен акт ред;
(4)Изпълнителят няма право на заплащане за подобрения, дължащи се на извършена по негова инициатива работа или на работа невъзложена от  Възложителя по определения в договора ред.
(5) В срок до 3 /три/ работни дни, считано от датата на подписване на договора и след представена фактура,  Възложителят изплаща на Изпълнитeля по посочената от него банкова сметка аванс в размер на 30 % от общата цена за изпълнение предмета на договора.
(6) В срок до 7 /седем/ работни дни, считано от  подписване на Окончателен двустранен приемо-предавателен протокол за предаване и приемане на завършеният обект, предмет на договора,  Възложителят, след приспадане на авансовата сума по ал.5 и срещу издадена фактура, заплаща на Изпълнителя остатъчната сума, съобразена с договорената цена и действително изпълнените СМР.
(7) Ако в Окончателния Приемо-предавателен протокол са вписани от Възложителя забележки за неточно изпълнение в качествено и/или количествено отношение, срокът за окончателно плащане по ал.6 се удължава с периода за отстраняване от Изпълнителя на констатираните недостатъци. 
(8) Ако след изпълнението на договора и определянето на неговата окончателна стойност на базата на действително извършените СМР, Възложителят е изплатил авансово плащане  непропорционално по размер на реалната цена на договора, то Изпълнителят се задължава да върне надплатената сума.

Чл. 15. Плащанията по предходният член се извършват по банков път по следната банкова сметка на Изпълнителя:
IBAN: 
BIC: 
БАНКА: 




VII. НОСЕНЕ НА РИСКА

Чл.16.(1)Рискът от случайно погиване или повреждане на извършено строителство, конструкции, материали, строителна техника и други подобни се носи от Изпълнителя.
(2) Възложителят носи риска от погиване или повреждане на извършеното строителство с предаването на строежа от Изпълнителя с Окончателен Приемо-предавателен протокол, освен  ако погиването или повреждането на извършеното строителство не е по вина на Изпълнителя и последният не е могъл да го предотврати.





VIII.  ГАРАНЦИОННИ УСЛОВИЯ. НЕИЗПЪЛНЕНИЕ. ОТГОВОРНОСТ

Чл. 17. (1)	Изпълнителят се задължава да отстранява за своя сметка недостатъците и появилите се впоследствие дефекти в гаранционните срокове, определени в Наредба № 2 на МРРБ от 31 юли 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.
(2) Гаранционните срокове започват да текат от деня на Окончателния приемо-предавателен протокол.
(3)  За  проявилите се в  гаранционните срокове дефекти  Възложителят уведомява писмено Изпълнителя.  В срок до 3/три/ дни след уведомяването Изпълнителят, съгласувано с Възложителя, е длъжен да започне работа за отстраняване на дефектите в минималния технологично необходим срок. 





			ІХ. ГАРАНЦИЯ ЗА ИЗПЪЛНЕНИЕ. ОТГОВОРНОСТИ

Чл. 18 (1)Гаранцията обезпечаваща изпълнение на договора се определя в размер на 5% от общата стойност на същия без ДДС, равняващи се на .......... лв./………………./.
(2)Гаранцията се предоставя под формата на (банкова/парична/застраховка, която обезпечава изпълнението чрез покритие на отговорността на изпълнителя)  гаранция.Разходите по обслужването на Гаранцията за обезпечаване изпълнението на договора се поемат от Изпълнителя.
В случай, че гаранцията се предостави под формата на банкова гаранция и срокът й изтече преди окончателното изпълнение на договора, Изпълнителят се задължава своевременно да я продължи с подходящ срок.
(3) При качествено, точно и съобразено с клаузите на настоящия договор изпълнение, гаранцията се освобождава след изтичане на едногодишен срок, считано от датата, на прекратяване на договора.
(4) Възложителят има право да усвои изцяло гаранцията за изпълнение на договора при пълно или частично неизпълнение на задължения по него от страна на Изпълнителя, включително при едностраннопрекратяване на договора от Възложителя поради виновно неизпълнение на задължения на Изпълнителя. 
(5) Възложителят задържа гаранцията за изпълнение на договора, ако в процеса на неговото изпълнение възникне спор между страните, който е внесен за решаване от компетентен съд. В този случай се прилага изречение второ на ал. 2 на настоящия член относно срока.
Чл.19. При неизпълнение по този договор всяка от страните дължи обезщетение за причинени вреди при условията на гражданското и търговското законодателство.
Чл. 20. (1) При забава за завършване и предаване на работите по този договор Изпълнителят дължи неустойка в размер на 0,1 процента от  общата цена на договора за всеки просрочен ден, но не повече от 20 процента от същата сума общо.
(2) При виновно некачествено извършване на СМР, освен задължението за отстраняване на дефектите и другите възможности, предвидени в чл. 265 ЗЗД, Изпълнителят дължи и неустойка в размер на 15 процента от стойността на некачествено извършените СМР.
(3) Ако недостатъците, констатирани при приемането на СМР  или в гаранционните срокове не бъдат отстранени в договорения срок, или ако такъв липсва - в един разумен срок, посочен от Възложителя, Изпълнителят дължи неустойка в удвоения размер на разноските направени от Възложителя за отстраняване на недостатъците.
(4) Страните по договора не отговарят, ако невъзможността за изпълнението на задължения, произтичащи от настоящия договор се дължи на причина, която не може да им се вмени във вина.

X. ПРЕКРАТЯВАНЕ НА ДОГОВОРА

Чл. 21. (1) Действието на този договор се прекратява:
1.   по взаимно съгласие между страните;
2.   при настъпване на обективна невъзможност за изпълнение на възложената работа;
3.   с изпълнението на задълженията на страните по договора;
4. едностранно, с 10-дневно писмено предизвестие от страна на Възложителя при виновно неизпълнение на което и да е задължение на Изпълнителя;
(2) Възложителят може да прекрати действието на договора при наличието на обстоятелствата, визирани в чл. 118 от ЗОП.

ХІ. КОРЕСПОНДЕНЦИЯ. АДРЕСИ И БАНКОВИ СМЕТКИ НА СТРАНИТЕ

Чл. 22. Всички съобщения и уведомления между страните по този договор ще бъдат в писмена форма като условие за действителност.
Чл. 23. В случай на промяна на адреси, телефони, банкови сметки и др. всяка страна е длъжна да уведоми другата в 7-дневен /седемдневен/ срок от настъпване на промяната. 

XIІ. ЗАКЛЮЧИТЕЛНИ РАЗПОРЕДБИ

Чл. 24.  Всяка от страните по този договор се задължава да не разпространява информация за другата страна, станала й известна при или но повод изпълнението на този договор.
Чл.25. Всички съобщения между страните във връзка с този договор следва да бъдат в писмена форма за действителност.
Чл. 26. Нищожността на някоя клауза от договора или на допълнително уговорени условия не води до нищожност на друга клауза или на договора като цяло.
Чл.27. За всеки спор относно съществуването и действието на сключения договор или във връзка с неговото нарушаване, включително спорове и разногласия относно действителността, тълкуването, прекратяването, изпълнението или неизпълнението му, както и за всички въпроси, неуредени в този договор, се прилага българското гражданско и търговско право, като страните уреждат отношенията си чрез споразумение. При непостигане на съгласие спорът се отнася за решаване пред родово компетентния съд.
   	Този договор се състави и подписа в три еднообразни и автентични екземпляра, два от тях за  Възложителя и един - за Изпълнителя.
Неразделна част от настоящия договор са: 
· Ценово предложение –  КСС
· Техническо предложение

ВЪЗЛОЖИТЕЛ:                                                          	     ИЗПЪЛНИТЕЛ:
Председател на  ВАС:                                                          
Георги Чолаков                                                                            				                                                   				

             
Главен  счетоводител   на  ВАС:
Соня Миткова

–––––––––––––––––––––

Съгласувано   от :

Началник  отдел  УССИ  на  ВАС:
Александър Вачков

Съдебен помощник- отдел „ЧРПО“:
Асен Мингов

Изготвил:
Експерт- ОП  на ВАС:
Красимира Георгиева


КОЛИЧЕСТВЕНО-СТОЙНОСТНА СМЕТКА

Обект: 

	Поз.
	Описание
	Единица
	К-во
	Единична  цена - лева
	Общо – в лева

	1
	
	
	
	
	

	2
	
	
	
	
	

	3
	
	
	
	
	

	 
	ДДС 20%
	 
	 
	
	

	 
	Общо за поръчката  с ДДС
	 
	 
	
	






ВЪЗЛОЖИТЕЛ:                                                          	     ИЗПЪЛНИТЕЛ:

Председател на  ВАС:                                                          
Георги Чолаков                                                                           
				                                                   				
             
Главен  счетоводител   на  ВАС:
Соня Миткова

–––––––––––––––––––––



Съгласувал:

Началник  отдел  УССИ  на  ВАС:
Александър Вачков
















	Без ДДС

	 
	
	 

	1.
	
	
	
	
	
	

	
	
	
	
	
	
	

	2. 
	
	
	
	
	
	

	
	
	
	
	
	
	

	
	
	
	
	
	
	

	3.
	
	
	
	
	
	

	
	
	
	
	
	
	

	
	
	
	
	
	
	

	
	
	
	
	
	
	

	4.
	
	
	
	
	
	

	
	
	
	
	
	
	

	
	
	
	
	
	
	

	                 Всичко:
	 

	                                     Непредвидени 5 %
	 

	                Всичко 
	

	                                  Печалба ……..%
	

	                 Всичко:
	

	
	
	
	
	
	
	





ВЪЗЛОЖИТЕЛ:                                                          	     ИЗПЪЛНИТЕЛ:

Председател на  ВАС:                                                          
Георги Чолаков                                                                           
				                                                   				
             
Главен  счетоводител   на  ВАС:
Соня Миткова

–––––––––––––––––––––



Съгласувал:

Началник  отдел  УССИ  на  ВАС:
Александър Вачков









